Saya minta Doug ke Daerah Bluffs
untuk dapatkan bukti fizikal sebenar nahas UFO
supaya saya boleh balas laporan AARO
yang mendakwa UFO atau makhluk asing tak wujud.
Saya tak sabar nak dengar.
- Oh, Tuhan. - Apa yang awak jumpa?
Mula-mula, saya jumpa Mike.
Dia bawa saya ke lokasi kejadian, iaitu sebuah taman di tepi tasik.
Dia bersama isterinya pada masa itu, Chris.
Mereka nampak ada objek jatuh dari langit dan pergi siasat.
Apabila Mike dan Chris tiba di situ, dia jumpa sesuatu seakan-akan lava cair.
Dia kutip lava cair itu dan saya bawa balik sampelnya untuk awak.
- Okey. - Kalau awak tengok ini...
- Macam sanga. - Ya.
Sangat keras. Saya cuba patahkannya, tapi tak boleh.
Saya ambil magnet dan sebahagian daripadanya bermagnet.
Saya pelik kerana kalau ini besi, ia bukan besi sepenuhnya.
Dalam jadual berkala unsur,
ada tiga sumber semula jadi dari kerak Bumi saja
yang bersifat magnet.
Salah satunya besi, tapi ia bukan besi sepenuhnya.
Saya fikir, "Mungkinkah ini aloi?"
Macam mana benda ini boleh ada di situ?
- Apabila jumpa Darrell... - Betul.
...dia cakap semua itu kerja dia, bukan makhluk asing.
Apa penjelasan dia? Apa dia buat di situ?
Ramai orang di sana kerja untuk Union Pacific Railroad
sebagai pembuat landasan.
Kawan-kawan dia ambil alat pengimpal haba...
Okey.
Mereka pergi ke taman itu,
minum bir, pacaknya di atas bukit,
bukit sama yang Mike dan Chris maksudkan,
nyalakannya untuk pertunjukan bunga api percuma.
Maksudnya, memang ada sesuatu yang jatuh dari langit.
Darrell kata percikan itu dari bawah ke atas,
bukan sebaliknya.
Kita mesti uji bahan ini di makmal.
Adakah bahan ini dari angkasa lepas atau cuma satu penipuan?
Kita akan tahu.
Saya hantar bahan itu kepada Garry Nolan untuk dianalisis.
Sementara menunggu keputusan,
saya jumpa pakar bahan letupan di Texas
untuk buktikan dakwaan Darrell
yang kononnya kenampakan UFO itu ialah kesan letupan thermite
dan cukup berdaya maju untuk menyangkal keterangan saksi.
Melihatkan konteksnya, dalam laporan AARO,
beribu-ribu kes yang dilaporkan dipadam
dalam sekelip mata dengan satu laporan AARO
yang menyatakan tiada bukti semua itu tak dapat dijelaskan.
Kononnya, semuanya ada penjelasan.
Bagaimanapun, penjelasan itu jarang dibuktikan.
Saya pernah bongkar beberapa kes dan percaya ia dapat dijelaskan,
tapi saya cuba buang skeptisisme dan lihat sendiri keputusannya.
TAPAK UJIAN MAKMAL ORDNANCE
- Saya George Knapp. - Jake.
Sean. Salam kenal.
Gembira jumpa kamu. Kita dah bincangkan butirannya.
Hari ini, kita akan buktikan kes Daerah Bluffs.
Tak banyak kes di seluruh dunia yang ada bahan bukti fizikal
yang dikatakan jatuh dari UFO,
jadi penting untuk kita kenal pasti
sekiranya bahan itu boleh terhasil daripada letupan thermite di atas tanah?
Kalau sebaliknya, ia boleh diklasifikasikan sebagai misteri.
Kami biasa guna grenad thermite dan kaedah lain kecuali pengimpal,
tapi kami boleh buat pengimpal berdasarkan kajian kami
tentang industri landasan kereta api dan pengimpal thermite.
Kami sediakan senario ujian
untuk kenal pasti kepulan asap dan kredibiliti senario ini.
Ia berlaku pada musim sejuk. Tanah dilitupi salji.
Kami akan letak ais untuk tiru persekitaran itu.
- Jom letupkannya! - Jom!
Ini pengimpal thermite kami,
sebuah silinder dengan pelapik seramik sebagai penebat haba
yang diisi dengan lebih dua kilogram thermite.
Inikah yang mereka guna untuk kimpal landasan kereta api?
Ya, nisbah dan kompaun yang sama. Tiada beza.
Susah nak nyalakan thermite. Bukan macam nyalakan unggun api.
Aluminium perlu dicairkan dulu untuk bertindak balas dengan oksida besi,
tapi selepas ia dinyalakan, susah nak padam.
Biasanya ia dihalakan ke bawah supaya sanganya jatuh ke bawah,
- tapi ini hala ke atas? - Ya.
Kes ini sangat penting.
Salah satu kes dalam dunia UFO yang ada pelbagai tahap bukti
pada masa AARO, Jabatan Pertahanan,
cuba menyahkredit seluruh subjek UFO,
jadi kita mesti buat sehabis baik untuk buktikan kredibiliti kes ini
bagi menyangkal sebarang keraguan.
- Sedia? - Ya.
Okey. Dalam kiraan tiga, dua, satu...
Itu dia.
- Itu saja? Dah habis? - Ya, itu saja.
Tinggi juga ia memercik. Awak rasa berapa tinggi? Enam meter?
Ya, paling tinggi.
Saya cuba bayangkan.
Macam mana orang boleh dakwa percikan itu ialah buatan makhluk asing
walaupun tak macam yang digembar-gemburkan oleh saksi?
Ya, percikannya tak besar. Macam pertunjukan bunga api biasa saja.
Macam mercun yang orang bakar pada 4 Julai.
Langsung tak sama macam cerita saksi. Pada malam Disember 1977 itu,
ia sepatutnya boleh dilihat dari jauh dan tinggi di langit.
Baiklah.
Inilah sanga yang terhasil.
Ketulan-ketulan kecil dan kebanyakannya di sini saja.
Berat sampel sanga itu lebih kurang beberapa kilogram.
Ini sikit sangat.
Kena guna banyak thermite.
Lebih banyak daripada yang mereka guna untuk buat pertunjukan bunga api percuma.
Sebagai profesional, eksperimen ini pun dah cukup rumit.
Dakwaan yang kononnya itu thermite landasan kereta api
sejujurnya tak masuk akal.
RUMAH GEORGE
Dr. Garry Nolan baru hubungi saya.
Dia dah dapat keputusannya dan sedia kongsikannya dengan kita.
Kami beri dia sampel sanga yang sangat besar,
jadi kami harap boleh tahu komposisi kimianya,
cara ia terbentuk dan mungkin asal usulnya.
Maklumat itu sangat penting untuk balas laporan AARO.
Dr. Nolan! Garry, apa khabar?
- Sihat. Awak? - Gembira jumpa awak.
Pasal Daerah Bluffs.
Kami ada beri awak sampel.
Awak pun tahu kes itu, jadi apa yang awak jumpa?
Saya ambil tiga sampel daripada sampel yang awak berikan
dan sampel itu besar. Rasanya besar...
- Besar. - Ya.
Saya perasan ada banyak gelembung di dalam sampel itu.
Apabila saya ketuk salah satu sampel itu, ia kosong.
Saya terfikir untuk ambil sampel dari bahagian dalamnya
kerana ia tak pernah disentuh selama 50 tahun.
Unsur utamanya ialah titanium, magnesium, aluminium, silikon dan besi.
Sebatiannya tak lengkap.
Setiap bahagian sanga itu,
ada jumlah besi, titanium, aluminium atau silikon yang berbeza-beza,
jadi saya terus terfikir
yang mungkin ia terbentuk
daripada satu proses industri atau kecerdasan,
tapi saya masih bingung memikirkan dakwaan
yang kononnya sanga ini ialah thermite.
Okey.
Biasanya, thermite ialah campuran karat dan aluminium.
Karat ialah oksida.
Oksida membekalkan tenaga untuk bakar aluminium,
tapi tiada aluminium oksida dalam sampel itu,
jadi mustahil yang sanga itu ialah thermite.
Pokoknya, ia masih misteri.
Kita tak tahu apa benda itu.
Awak pernah jumpa apa-apa unsur yang belum pernah ditemui atau direkodkan
dan harap akan jumpanya dalam kes UFO?
Atau mungkin mereka guna unsur Bumi kerana dah lama bertapak di sini?
Tak mustahil.
Mereka tak perlu pergi ke Alpha Centauri untuk buat stereng
kerana semua bahannya ada di sini.
Awak rasa kenapa benda ini menitik keluar dari UFO sekiranya itu yang berlaku?
Ini spekulasi semata-mata,
tapi mungkin ia terhasil daripada kegagalan satu proses
dan perlu dibuang.
Lagipun, ada ramai saksi kejadian UAP
yang mendakwa mereka seolah-olah dalam masalah,
jadi bagi saya, itu salah satu kemungkinan.
Sanga dari Daerah Bluffs itu tak dapat dijelaskan.
Kita tak tahu siapa atau kenapa ia dibuat dan ia masih menjadi satu misteri.
Ia tak cukup kuat untuk balas laporan AARO,
tapi ada bukti lain termasuk kenampakan beramai-ramai
yang boleh membidas laporan AARO
yang menafikan kewujudan dan kehadiran makhluk asing di Bumi.
Kenampakan yang disaksikan oleh beribu-ribu orang pada masa yang sama
boleh membuktikan kecerdasan bukan manusia yang tak dapat disangkal
yang saya perlukan, itu pun kalau ia boleh disahkan.
Kenampakan UFO beramai-ramai ialah anomali sebenar.
Ia jarang berlaku.
UFO cuma menampakkan diri apabila mereka nak kita nampak mereka.
Kadang-kadang, sekilas pandang saja. Mungkin mereka nak tunjuk kuasa.
Mungkin mereka nak tayang wujudnya
keupayaan teknikal di luar sana yang kita belum capai.
Kalau AARO tak nak siasat,
kalau mereka tak jujur dalam menangani isu ini,
kita terpaksa siasat sendiri sementara masih ada saksi sudi berkongsi.
Pada 1954,
sebuah perlawanan bola sepak di Florence, Itali, terhenti
apabila 10,000 orang penonton dan pemain di padang
nampak objek aneh berlegar-legar di atas stadium.
Salah satu daripada gelombang kenampakan di Itali.
Gelombang Belgium bermula pada 1989 hingga 1990.
Ribuan orang di seluruh Belgium
saksikan sendiri dua buah F-16 kejar UFO gergasi berbentuk segi tiga
selama satu jam dan gagal memintasnya.
Bagaimanapun, kenampakan beramai-ramai paling epik
berlaku di salah sebuah bandar terbesar di AS,
dan fenomena itu dikenali sebagai Phoenix Lights.
Ramai tertanya-tanya kenampakan objek aneh di langit Arizona.
Adakah ia pesawat rahsia tentera kita atau pelawat dari angkasa lepas?
Fenomena itu disaksikan oleh beribu-ribu orang
dan ramai orang ada bukti fotografinya.
Pada 1997, ribuan saksi kehairanan apabila menyaksikan
formasi cahaya berbentuk bumerang
terbang perlahan-lahan dan secara senyap di Phoenix.
Kes Phoenix Lights itu memang besar, secara literal dan figuratif.
Besar dalam konteks keterangan saksi.
Saiz bumerang gergasi itu dikatakan sebesar tiga padang bola sepak.
Saksi menyangka cahaya itu terbang berasingan dalam formasi,
tapi sebenarnya sebuah objek berbentuk bumerang yang sangat besar.
Besar dari konteks figuratif kerana ia kenampakan yang ketara.
Beribu-ribu orang saksi dan ia berlaku selama berjam-jam.
Ini salah satu video yang dirakam pada malam Mac lepas.
Ada yang nampak cahaya lebih 100 kilometer di utara Phoenix
dan ada yang nampak di bandar.
Ada banyak cubaan untuk bongkar misteri Phoenix Lights.
Gabenor Arizona buat kenyataan bodoh dengan kostum makhluk asing.
Saya minta Pegawai Stein dan pasukannya mengiringi tertuduh
supaya kita boleh lihat pelakunya dengan jelas.
Pada mulanya, pihak tentera cakap, "Tak, itu bukan pesawat kami."
Beberapa hari kemudian, mereka kata, "Oh, ya! Itu suar kami.
Ada pesawat A-10 jatuhkan suar. Itulah yang orang nampak."
Penjelasan itu tak boleh diterima akal kerana kita ada bukti dan saksi,
tapi usaha mereka berhasil kerana 37 tahun selepas itu,
kes ini dah dilupakan dan terpadam dari ingatan.
Saya akan siasat dan jelaskan fenomena itu kepada AARO dan dunia
kerana sehingga hari ini, kebenaran tentang UFO masih dirahsiakan.
Saya dapat petunjuk ada saksi
yang kecewa cerita mereka ditolak mentah-mentah,
tapi mereka masih terus berkongsi supaya kes ini tak dilupakan.
Mereka berani bersumpah yang objek pada malam itu ialah UFO.
Ramai yang percaya ia berlaku banyak kali sejak bertahun-tahun dulu.
Antaranya, Tom King.
Dia saksikan fenomena itu dan mendakwa UFO yang sama
dan objek yang berkaitan dengan bumerang gergasi itu
masih berlegar-legar di Phoenix dan dia ada video.
- Hai, Tom. - Tom King. Salam kenal.
Biasanya, orang jadi taasub dan rakam semua benda di langit.
Burung, pesawat, satelit, belon dan dakwanya UFO,
jadi saya nak dengar cerita Tom King
dan lihat sendiri objek yang dia berjaya rakam.
Wah, bilik ini macam anjungan Enterprise!
Ya, ini makmal UFO saya.
Saya pasang kamera 4K yang dihalakan ke utara, selatan, timur, barat,
dan satu kamera khas yang merakam seluruh langit.
Semuanya di atas bumbung dan tahan cuaca panas Phoenix.
Boleh tahan sehingga 70 darjah Celsius sebelum terpadam.
Awak pernah kira berapa awak berhabis atau awak tak nak tahu?
Rasanya, saya boleh beli sebuah Ferrari.
Saya tak hairan Tom sanggup berhabis demi projek memerhatikan UFO dia.
UFO mempengaruhi kita.
Selepas sedar yang makhluk asing wujud,
yang kita tak bersendirian, kita akan taasub.
Macam saya.
Saya gelar objek ini tiub hijau. Macam lampu neon.
Ia mengeluarkan cahaya.
- Berkelip-kelip. - Bukan pantulan cahaya matahari.
Saya ada PhD memerhatikan langit, tapi ini kali pertama saya nampaknya.
- Awak pernah nampak objek macam ini? - Tak.
Ini antara video yang paling menarik dalam arkib saya.
Ia dirakam pada tahun lepas.
Objek putih berbentuk sfera.
Kita boleh nampak yang...
Saya guna perisian Keonova untuk memetakan laluannya.
Kita boleh nampak ia turun dari atas, buat separuh bulatan
dan buat dua pusingan dalam video ini.
Burung tak terbang setinggi itu.
Altitudnya dua kali ganda lebih tinggi berbanding pesawat
yang berlepas dari Sky Harbor atau pesawat yang mendarat.
Seluruh kawasan ini ialah ruang udara Kelas B.
Ada sebuah pesawat sebagai perbandingan dan altitud objek ini jauh lebih tinggi.
Saya terkejut.
Ia melantun dari titik itu, buat pusingan 180 darjah macam itu,
patah balik ke titik mula dan buat satu lagi pusingan.
- Peliknya. - Ini bukan teknologi manusia.
Video-video Tom ada ciri-ciri kewujudan UFO yang sah,
termasuk tanda kawalan pintar, kemampuan bergerak pada kelajuan tinggi
dan kebolehan untuk ubah arah tanpa kaedah pendorongan yang jelas.
Objek ini sangat besar,
terapung di Phoenix, di atas lapangan terbang antarabangsa,
berdekatan pangkalan Tentera Udara AS,
dan AARO boleh pejam mata saja? Masuk akalkah?
Kita cakap pasal Phoenix Lights.
Apa awak nampak?
Apa kesannya dan adakah ia masih relevan hari ini?
Malam itu kami janji nak berkumpul di rumah Steve Blonder di South Phoenix.
Ini lokasinya.
Saya nak balik.
Steve ada di sini.
Kami sedang berborak semasa dua cahaya itu muncul.
Itu dia.
Sebelah-menyebelah dan ia nampak pelik.
Kemudian, ia mula menyala satu demi satu.
- Ada satu lagi. - Di mana?
Sebaris dalam satu formasi. Ikut bentuk geometri.
Benda itu bergerak.
Video ini tersebar ke seluruh dunia. Macam insiden Roswell.
Ia peristiwa terbesar dalam sejarah bandar ini.
Kami masih cuba bongkar misteri itu.
Saya akan bongkar misteri bumerang itu kalau ia muncul lagi di sini.
- Kalau ia kembali, awak dah sedia. - Ya, saya dah bersedia.
Ada cubaan untuk bongkarnya.
Lapangan terbang kata tiada apa-apa dalam radar malam itu.
Wartawan hubungi menara kawalan dan sahkan tiada apa-apa dalam radar.
Semuanya dirahsiakan daripada...
Tiada sesiapa termasuk FAA, menara kawalan dan tentera
yang nak ulas tentang perkara ini.
Kononnya, "Lama-lama nanti, orang lupalah."
Saya kasihan dengan pihak berkuasa yang diasak dengan situasi macam ini.
Mereka tak tahu apa-apa dan terpaksa menafikannya
kerana tak nak orang panik.
Selepas bercakap dengan Tom dan saksi lain,
saya nampak adanya usaha sistematik untuk padamkan cerita-cerita ini
supaya orang tak ambil serius.
Itulah yang AARO lakukan.
Laporan yang mereka keluarkan dikarang untuk tutup mulut Kongres
dan padam minat media daripada kupas kes-kes ini.
Taktik sama.
Maka, ini langkah seterusnya.
Hubungi sumber lain dan dengar cerita mereka
tentang usaha yang dilakukan bagi menyekat cerita ini.
Sementara George cari bukti untuk balas laporan AARO,
dia minta saya buat penilaian sebagai juruterbang
dan dengar cerita mereka yang skeptikal.
Saya dapat berhubung dengan Greg, juruterbang helikopter di Vietnam.
Dia juruterbang F-15 tentera udara dan pesawat komersial.
Dia pernah saksikannya sendiri. Bukan di udara, tapi di darat.
Dia ada banyak pengalaman.
Dia boleh beri saya maklumat spesifik tentang pengoperasian objek itu,
corak pergerakannya, bentuknya serta anggaran saiznya.
- Apa awak nampak? - Okey.
Petang itu menyeronokkan.
Saya dan isteri dalam perjalanan balik dari restoran.
Tiba-tiba, dia jenguk ke atas dari cermin depan
dan tanya, "Cahaya apa itu?"
Suara dia terkejut.
Saya tengok dan jawab, "Itu jet pejuang."
Sebab kami di ruang udara Pangkalan Tentera Udara Luke.
- Ada formasi? - Ya.
Sejurus saya jawab macam itu,
saya terus kata, "Eh, bukan! Tiada lampu antiperlanggaran.
Tiada lampu strob."
Saya kata, "Senyapnya.
Tiada lampu pijaran,
maksudnya bukan pesawat besar."
Cahayanya lebih terang daripada bintang dan ada jisim di antaranya,
- tapi saya tak nampak bentuknya. - Apa itu?
Entahlah, saya tak tahu.
Awak rasa itu teknologi manusia?
Kenapa tentera kita reka pesawat besar yang tak dapat dikesan oleh radar
dan terbangkannya di kawasan perumahan...
Depan ribuan orang.
...dan hidupkan lampunya sebagai bukti yang ia boleh dilihat?
Kita tahu tentera ada banyak rahsia
dan mereka boleh bina teknologi senyap yang kebanyakan kita tak tahu,
tapi berdasarkan cerita dia, ia bukan teknologi tentera atau manusia.
Orang kata malam itu ada latihan suar.
Golongan skeptikal gunakan alasan itu
untuk menyangkal kesahan
fenomena Phoenix Lights,
tapi objek yang saya nampak pada malam itu bukan suar.
Ia tak buat pergerakan dramatik dan terbang secara senyap ke tenggara.
- Tiada payung terjun. - Asap pun tiada.
- Jejak? - Tiada.
Ia kekal dalam formasi sehingga hilang dari pandangan.
Awak pernah tembak suar.
Saya selalu tembak suar di Vietnam.
Saya ada banyak pengalaman. Kami buat misi siap sedia suar.
Saya ditugaskan sebagai juruterbang malam itu.
- Kompeni akan hubungi askar. - Betul.
Mereka perlukan suar untuk menerangi medan perang.
Selain itu, saya nampak suar dari darat kerana pangkalan kami kecil saja.
- Betul. - Kadang-kadang, NVA akan serang kami.
Saya biasa nampak suar dijatuhkan.
- Ada payung terjun. - Ya.
Kita boleh kenal trajektori suar dan corak kelipannya.
Apabila jatuh, tiub magnesiumnya sangat panas.
Saya dengar awak tak pernah kongsikannya.
Sebab saya tak tahu apa objek itu, jadi kalau saya cerita...
- Kena gantung tugas. - Ya.
Ya, saya faham.
Saya faham sebab dia pilih untuk rahsiakannya selama ini.
Sebagai seorang tentera, reputasi ialah segala-galanya.
Kesihatan mental ialah segala-galanya.
Kalau dia ceritakannya, dia boleh digantung tugas.
Kenapa baru sekarang awak nak buka mulut?
Phoenix Lights ialah peristiwa sebenar.
UFO itu terbang di langit Phoenix
dan saya nak tampil ke depan tanpa perasaan takut-takut
dan mengesahkannya sebagai saksi yang berkredibiliti.
Selepas jumpa Greg, dia ada penjelasan yang munasabah
untuk setiap teori yang orang guna bagi membongkar fenomena itu
dan itulah yang George perlukan untuk balas laporan AARO.
Bagaimanapun, keterangan saksi yang nampak dari jarak dekat lebih baik.
Saya harap saya dan George
boleh jumpa seseorang yang saksikannya dari udara.
Peter, saya George Knapp. Apa khabar?
Hai, George. Gembira dengar suara awak.
Selama hampir 30 tahun, Peter Davenport mengepalai NUFORC,
Pusat Pelaporan UFO Kebangsaan.
Sebuah pusat panggilan utama
yang boleh dihubungi dari seluruh dunia bagi melaporkan aktiviti UFO.
Pada malam fenomena Phoenix Lights, telefon tak berhenti berdering.
Ada satu panggilan dibuat dari Pangkalan Tentera Udara Luke.
Saya nak tanya awak tentang malam itu, Mac 1997.
Awak terima panggilan daripada juruterbang di Pangkalan Tentera Udara Luke.
- Awak masih ingat? - Ya, dia juruterbang Tentera Udara.
Dia kata mereka berjaya pintas satu objek di atas Gunung Camelback
dan dia buat panggilan pada 3.20 pagi itu kerana dia tahu
yang mereka akan diarahkan untuk rahsiakan kejadian ini.
Sangat pelik.
Macam nak kiamat.
Kami dapat panggilan dari Lapangan Terbang Prescott Valley,
lapangan terbang kecil di utara,
melaporkan ada objek nyaris bertembung dengan Cessna.
Objek tak dikenali.
Salah seorang juruterbang ada visualnya.
Mereka berjaya rakamnya, tapi tiada dalam radar.
Mereka ketakutan.
Apa berlaku selepas itu?
Mereka patah balik ke Pangkalan Tentera Udara Luke.
Juruterbang bergegas ke tiga bahagian dalam pesawat
untuk ambil rakaman video itu.
Dia pergi ke jet eksekutif Tentera Udara,
bawa sekali rakaman video itu
dan pesawat itu terus berlepas ke sebuah lokasi yang tak diketahui.
Peter kata ada rakaman video yang dirakam oleh juruterbang tentera
yang terbang dekat dengan UFO Phoenix Lights,
rakam dan serahkannya kepada pegawai pemerintah tentera udara.
Rakaman itu hilang sejak itu.
Mungkin AARO boleh dapatkan rakaman itu, kongsinya dengan Kongres dan rakyat AS.
Saya yakin mereka takkan buat kalau kita tak paksa mereka.
Antara semua laporan yang awak terima,
beribu-ribu kes dan panggilan yang awak terima selama 29 tahun ini,
kes ini sangat menonjol kerana ia satu demonstrasi yang jelas.
Benda itu nak kita nampak dia.
Apa pendapat awak?
Pada pendapat saya, ia kejadian UFO paling dramatik
yang saya pernah terima sepanjang 29 tahun bekerja di sini
walaupun saya terima banyak panggilan dari barat daya Amerika Syarikat.
Arizona, Nevada dan Texas.
Objek-objek itu dilaporkan terbang di beberapa buah negeri.
Awak sebut "objek-objek".
Ada lima atau enam segi tiga gergasi pada waktu malam.
Panggilan pertama adalah daripada pesara polis
dan dia gambarkan beberapa objek dalam formasi.
Ada lebih daripada dua objek.
Kalau kita pun boleh siasat kes ini, kenapa AARO tolaknya mentah-mentah?
Kalau ini komplot untuk rahsiakannya, ia mesti melibatkan banyak pihak.
Salah satu misteri dalam kes Phoenix Lights ialah kejadian
yang berlaku di Lapangan Terbang Sky Harbor.
Tiada laporan FAA atau kawalan trafik udara
yang merekodkan fenomena itu
dan satu-satunya juruterbang yang terbang ketika kejadian
ialah pelakon, Kurt Russell, yang rahsiakannya selama 20 tahun.
Betulkah awak nampak UFO?
- Ya, betul. - Dalam pesawat?
Kami terbang ke Phoenix dan nampak satu jajaran cahaya.
Enam cahaya dalam bentuk segi tiga.
Mujurlah Tom King kenalkan saya dengan seseorang yang bekerja
di Lapangan Terbang Sky Harbor semasa kejadian
dan menyaksikan fenomena itu, kawannya, Clive Christopher.
- Dia pernah dengar cerita awak. - Ya, saya...
Awak masih remaja?
Saya baru 15 tahun, bawah umur, bekerja di Lapangan Terbang Sky Harbor.
Dah lewat dan saya baru habis kerja. Saya naik bas Red Line.
Tiba-tiba, saya nampak dua cahaya di langit.
Apabila bas membelok, saya nampak lebih jelas ada lima cahaya
sebelum kami tinggalkan lapangan terbang. Kami turun dari bas.
Semua orang turun bas dan saksikannya.
Pemandu bas pun turun.
Di ruang udara lapangan terbang?
Sayap kirinya melintas Terminal 3, tapi ia terbang merentasi lapangan terbang
dan menghala ke selatan.
Objek itu sangat besar dan ia terbang merentasi langit Phoenix.
Orang boleh nampaknya dari jauh.
Sesuatu sebesar itu berdekatan lapangan terbang
sepatutnya dilaporkan oleh FAA dan menara kawalan.
Mana laporan itu? Tiada pun.
Saya nak dengar cerita orang di menara kawalan pada malam itu.
Apa mereka nampak? Apa yang berlaku?
Siapa datang minta rakaman, log radar dan sebagainya?
Ada sesiapa cakap tentang itu keesokan harinya?
Bos ingatkan kami supaya jaga sikap dan kelakuan.
"Jangan cari pasal dengan orang
yang ada di lapangan terbang ini
dan buat kerja betul-betul."
Maksudnya ada siasatan sedang dijalankan? Ada orang luar datang dan...
Rasanya, dan bukan itu saja.
Kita tak perlu tengok fenomena Phoenix Lights itu untuk kenal
ejen persekutuan, "lelaki bersut hitam" dan seumpamanya.
Berbulan-bulan mereka berkampung, merampas video dan sebagainya.
Yakah? Saya ingat objek sebesar itu
dan sedekat itu akan ganggu trafik udara.
Seingat saya pada malam itu,
tiada satu pun penerbangan keluar atau masuk.
Semuanya seolah-olah terhenti.
Maksudnya, ia tak sama macam kebanyakan kes UFO
yang muncul dan hilang sekelip mata. Kali ini, ia tergantung.
Macam demonstrasi.
Ada sesuatu yang terbangkan benda itu.
Apa motif mereka? Adakah ia mesej?
Awak rasa mereka cuba hantar mesej?
Secara peribadi, saya alami banyak kejadian aneh sejak peristiwa itu.
Hampir semua orang yang saya kenal mengalami kejadian aneh
selepas fenomena Phoenix Lights itu.
Kejadian apa? Bukan kenampakan saja, tapi kejadian lain?
Hilang jejak masa, kenampakan...
Saya nak tunjuk satu gambar dalam telefon saya.
Kejadian ini berlaku di sini, di kawasan ini...
Awalnya, ia cuma helikopter hitam tentera.
Ia terbang, jadi saya ambil gambar.
Kebetulan, saya ambil gambar penunggang BMX
yang main di trek ini. Ini gambar di selekoh pertama di sini.
Kita boleh nampak helikopter hitam itu di kejauhan
dan objek itu di sini. Ada satu gambar...
- Apa itu? - Saya ingat barang dia terjatuh,
jadi saya ambil tiga gambar. Ini gambar kedua. Sangat jelas.
- Itu dia. Ya. - Apa itu?
Segi tiga hitam dan tiada sistem pendorongan.
Ia ada...
Saya tak tahu sama ada itu tingkap atau apa,
tapi bawahnya melengkung. Tiada lampu FAA di situ.
- Tiada strob. - Tiada lampu belakang. Entahlah.
Bukan glic kerana ada dalam ketiga-tiga gambar.
- Lain-lain tempat. - Ketiga-tiga gambar.
Ia berlaku pada Sabtu.
Tempat itu ditutup dari Sabtu dan dibuka semula pada Rabu.
Kali ini saya ada video kerana saya nampak.
Dia datang.
Helikopter tentera berlegar-legar di kawasan ini dan gunung itu
sebanyak 13 pusingan dengan lampu sorot.
Mungkin mereka berbalas mesej.
Dia datang lagi.
Clive kata setiap kali dia nampak UFO, helikopter hitam pun muncul.
Cerita dia konsisten dengan cerita UFO yang pernah direkodkan.
Helikopter hitam muncul di lokasi UFO dikatakan terhempas
dan mutilasi lembu seolah-olah mereka memantaunya.
Kalau tanya orang tentang helikopter hitam,
mereka fikir ia teori konspirasi, tapi bukan!
Ia wujud! Ada beribu-ribu saksi.
Mana laporan itu? Tiada pun dalam laporan AARO.
Mereka nak kita percaya yang ia tak wujud dan mereka nak kawal naratifnya.
Tunggu dulu.
Benda itu datang.
Tak, di sini. Itu dia.
- Ada dua. - Di mana?
Satu terbang ke sana.
Lajunya ia terbang. Laju betul.
- Betul-betul di atas saya. - Di atas kita.
Betul-betul di atas kita.
Terjemahan sari kata oleh Saffura